cyanic-selkie/wikianc huggingface dataset:
Παναγία Τήνου
Κοίμηση της Θεοτόκου (15/8)
Ανήμερα τελείται Αρχιερατική Λειτουργία στον Ναό της Μεγαλόχαρης. Κατά την διάρκεια της Λειτουργίας ο εκπρόσωπος της κυβέρνησης, ο αρχηγός του Ναυτικού και οι άλλοι επίσημοι επιβαίνουν σε τορπιλάκατο του Πολεμικού Ναυτικού και ρίχνουν στεφάνια, έξω από το λιμάνι, στο σημείο που τορπιλίστηκε το "Έλλη" στις 15 Αυγούστου 1940. Μετά το τέλος της λειτουργίας ακολουθεί μεγαλοπρεπής λιτάνευση. Το ιερό κουβούκλιο που φέρει την Εικόνα υποβαστάζεται από άνδρες του Πολεμικού Ναυτικού, ενώ τιμητικά αγήματα από όλα τα όπλα και σώματα ασφαλείας, επίσκοποι και επίσημοι ακολουθούν και η μπάντα του Δήμου παιανίζει εμβατήρια. Δεξιά και αριστερά του κεντρικού δρόμου της πόλης της Τήνου στέκουν κάτοικοι και και επισκέπτες. Αν και η εκκλησία είναι αφιερωμένη στον Ευαγγελισμό και όχι στη Κοίμηση της Θεοτόκου, το επίκεντρο των εκδηλώσεων του Δεκαπενταύγουστου είναι στη Τήνο, λόγω και του τορπιλισμού του "Έλλη" που σήμανε την έναρξη του Πολέμου για την Ελλάδα στις 15 Αυγούστου 1940.
Περιγραφή του ναού
Στα αριστερά της εισόδου από την κεντρική πύλη βρίσκεται το εικονοστάσι, στο οποίο φυλάσσεται η εικόνα της Παναγίας, η οποία είναι γεμάτη από αφιερώματα (τάματα) των πιστών, όπως και παντού στο εσωτερικό. 200px|thumb|right|Το εικονοστάσι με την εικόνα της [[Παναγίας.]] Τα τρία κλίτη διαχωρίζονται από δύο πεντάτοξες κιονοστοιχίες με τέσσερις ολόσωμες μαρμάρινες κολώνες η κάθε μία, που ξεκινούν από την πρόσοψη μέχρι το τέμπλο του ναού. Οι τρεις πόρτες της πρόσοψης, μία σε κάθε κλίτος, παρέχουν πρόσβαση στους προσκυνητές. Το τέμπλο είναι ξυλόγλυπτο, στο κατώτερο μέρος του ξύλινο επίχρυσο και στο ανώτερο γύψινο με ξύλινα διαζώματα. Ακολουθεί το σχέδιο των υψηλών μεταβυζαντινών σχεδιαστών. Κατασκευάστηκε το 1825 από τον Φραγκίσκο Καναχίλη. Το Ιερό Βήμα βρίσκεται τρεις μαρμάρινες βαθμίδες ψηλότερα από τον κυρίως ναό, στο οποίο υπάρχουν τρεις κόγχες. Η κεντρική βρίσκεται πίσω από την Αγία Τράπεζα, η ανατολική διαμορφώθηκε σε Αγία Τράπεζα προς τιμή της Ανάληψης του Κυρίου και η δυτική προς τιμή της Κοίμησης της Θεοτόκου. Ο Σμυρναίος ζωγράφος Χατζη-Λαμπρινός ιστόρησε τις δεσποτικές εικόνες του τέμπλου (1824-1825). Ο ζωγράφος Ιωάννης Σιώτος υπογράφει την εικόνα της Μεταμορφώσεως και εικονίδια εορτών (1826), ο Φραγκίσκος Δεσίπρης από τον Τριπόταμο της Τήνου την Κοίμηση της Θεοτόκου στο αριστερό κλίτος (1840) και ο Ν. Γ.Αλβέρτης τους Αρχαγγέλους στις πλάγιες πύλες του ιερού (1858).
Ο ναός παραμένει μέχρι σήμερα χωρίς ουσιαστικές αλλαγές, εκτός από την κύρια όψη και το καμπαναριό. Σε επαφή με τα Δυτικά του Ναού, πριν τον 19ο αιώνα, βρίσκεται ο ναός του Τιμίου Προδρόμου. Το αρχικό καμπαναριό του ναού είχε ύψος 34 μ. και τέσσερα φανάρια. Οι δυνατοί βοριάδες που επικρατούν στο νησί όμως, υποχρέωσαν στην ανακατασκευή του για λόγους ασφαλείας. Το σημερινό είναι ύψους 29 μ. και έχει διατηρήσει την αρχική λίθινη βάση του, η οποία έχει περίπου το ίδιο ύψος με τον ναό και υψώνεται σε τρία μαρμάρινα διαμερίσματα (φανάρια) για να κορυφωθεί με τον σταυρό. Κατασκευαστής του ήταν ο Ιωάννης Φιλιππότης από τον Πύργο της Τήνου, ενώ την μελέτη και την επίβλεψη την είχε ο Ακαδημαϊκός Αναστάσιος Ορλάνδος. Το κωδωνοστάσιο είχε ως πρότυπο αυτό του Μητροπολιτικού Ναού Αγίας Φωτεινής της Σμύρνης.
Μουσεία και συλλογές
Από τα πρώτα χρόνια της ιστορίας οι κτήτορες συνέστησαν αρχαιολογική συλλογή με ευρήματα από την Τήνο και την Δήλο. Ανάλογη πρόνοια υπήρξε και για τους Εκκλησιαστικούς Θησαυρούς. Η αρχική εκείνη προσπάθεια εξελίχθηκε στα σημερινά μουσεία. Η έκθεση εικόνων λειτουργεί από το 1956, με παλαιές εικόνες που συγκέντρωσε το ίδρυμα από τους ενοριακούς ναούς της Τήνου, τις οποίες συντήρησε, αναδεικνύοντας την ορθόδοξη αγιογραφική παράδοση του νησιού. Υπάρχουν επίσης εικόνες που αποτελούν αφιερώματα των πιστών από διάφορους τόπους, καθώς και ξυλόγλυπτα, χαρακτικά, και εκκλησιαστικά κειμήλια που συμπληρώνουν την έκθεση. Ιδιαίτερο ενδιαφέρον συγκεντρώνει η Χάρτα του Ρήγα Βελεστινλή, μία από τις 51 αυθεντικές που σώζονται (1797), το Πατριαρχικό σιγίλιο του Πατριάρχη Γρηγορίου του Ε', το δαχτυλίδι του Θεόδωρου Κολοκοτρώνη, αφιέρωμα του ιδίου στην Παναγία και το χαρακτικό αντίγραφο της εικόνας της Παναγίας, έργο του Τηνίου ζωγράφου Φραγκίσκου Δεσίπρη (1858).
Το πλούσιο σκευοφυλάκιο του Ιδρύματος περιλαμβάνει μέρος μόνο των αφιερωμάτων, κυρίως έργα εκκλησιαστικής αργυροχοΐας και χρυσοκεντητικής, εκτεθειμένα σε προθήκες. Άξια προσοχής είναι ο σταυρός αγιασμού, εύρημα και αφιέρωμα των Ελλήνων στρατιωτών της Κλεισούρας το 1940, η παλαιά αργυρεπίχρυση θήκη της Αγίας Εικόνας (Βενετία 1830) με επίστεψη Αγγέλων του Νικηφόρου Λύτρα, ο χρυσοκέντητος επιτάφιος της Κοκόνας Ρολογά, ονομαστής χρυσοκεντήστρας της Κωνσταντινούπολης, έργο του 1833 και η διαθήκη των Κτητόρων, δηλαδή ο πρώτος κανονισμός λειτουργίας του Ιερού Ιδρύματος, που θέσπισαν οι Κτήτορες-Επίτροποι, σε αργυρή στάχωση.
Η πινακοθήκη του ναού συγκροτήθηκε το 1961 από δωρεά προς το ίδρυμα και περιλαμβάνει πολλά και σημαντικά έργα Ελλήνων και ξένων ζωγράφων. Ξεχωριστή σημασία έχουν τα έργα των δύο μεγαλύτερων Ελλήνων ζωγράφων του 19ου αιώνα, των Τηνίων Νικηφόρου Λύτρα (Βοσκός, Αράπης, Τοπίο, Προσωπογραφία Ανδρός, Προσωπογραφία Γυναικός, Η Χωριάτισσα) και Νικολάου Γύζη (Πηνελόπη Γύζη, Η Μητέρα μου Κυρά-Ταρώ). Στο τελευταίο τμήμα του χώρου εκτίθεται συλλογή από βαρύτιμα ευρωπαϊκά κομψοτεχνήματα, αφρικανικά σκαλισμένα ελεφαντόδοντα (αφιερώματα ομογενών), καθώς και οι προσωπογραφίες της οικογένειας του δωρητή.
Το Μουσείο Τηνίων Καλλιτεχνών περιλαμβάνει έργα γλυπτικής και ζωγραφικής Τηνίων και ιδρύθηκε το 1930. Ένα μόνο μέρος των έργων προέρχεται από αγορές του ιδρύματος, ενώ πολλά από τα έργα έχουν δωριθεί από τους ίδιους του δημιουργούς τους, ως ένδειξη ευγνωμοσύνης για τις υποτροφίες που τους χορηγήθηκαν από το ίδρυμα για να σπουδάσουν. Ανάμεσα σε πολλούς σημαντικούς Τήνιους γλύπτες, παρουσιάζονται έργα των αδερφών Φυτάλη, του Γεωργίου Βιτάλη, του Δημ. Φιλιππότη και του Λάζαρου Σώχου.
Ξεχωριστή έκθεση είναι αυτή του καθηγητή του Πολυτεχνείου και ακαδημαϊκού Αντωνίου Σώχου (Υστέρνια 1888-1975) στο ομώνυμο μουσείο. Πρόκειται για 16 γλυπτά του, δωρεά του ιδίου το 1966, κυρίως σε γύψο και ξύλο, αλλά και σε πηλό και μάρμαρο, που καλύπτουν όλο το διάστημα της γλυπτικής του διαδρομής. Συνδυάζοντας την ελληνική παράδοση με τις σύγχρονες ευρωπαϊκές τάσεις και αντλώντας στοιχεία από την αρχαϊκή πλαστική, την λαϊκή τέχνη και την πρωτογονική αφαίρεση, δημιούργησε ένα προσωπικό ύφος. Από το 1949 και μετά δούλεψε, αποκλειστικά σχεδόν, ξυλόγλυπτα σε κορμούς ευκαλύπτου.
Στο Μαυσωλείο Έλλης βρίσκονται τα οστά των πρώτων θυμάτων του Δεύτερου Παγκοσμίου πολέμου στην Ελλάδα, των μελών του πληρώματος του καταδρομικού Έλλη, που τορπιλίστηκε το 1940 στο λιμάνι της Τήνου. Υπάρχουν ακόμη διάφορα αντικείμενα από το καταδρομικό.
Ναός Ζωοδόχου Πηγής
Βρίσκεται ακριβώς κάτω από τον Ναό της Ευαγγελίστριας. Πρόκειται για τον Χώρο που βρέθηκε η εικόνα και πάνω στον οποίο κτίστηκε ο Ναός της Ευαγγελίστριας. Τρεις θολοσκέπαστες στοές παράλληλα συνεχόμενες αποτελούν τον κάτω Ναό. Οι στοές επικοινωνούν μεταξύ τους με τοξωτά ανοίγματα (καμάρες) στους ενδιάμεσους τοίχους. Η πρώτη στοά είναι ο χώρος στον οποίο βρίσκεται το αγίασμα και είναι ο ακριβής χώρος στον οποίο βρέθηκε η εικόνα της Παναγίας.
Η μεσαία στοά χρησιμοποιείται κυρίως για τις βαπτίσεις. Στο μέσο της βρίσκονται τα ερείπια του πρωτοχριστιανικού Ναού του Αγίου Ιωάννου του Προδρόμου τα οποία αποκαλύφθηκαν κατά τα ανασκαφές της Αγίας Εικόνας.
Στην τρίτη στοά βρίσκεται το βαπτιστήριο των αλλοθρήσκων.
Οργάνωση
Το Πανελλήνιο Ιερό Ίδρυμα Ευαγγελιστρίας Τήνου (ΠΙΙΕΤ) είναι ευαγές ίδρυμα με περιουσία που προέρχεται κυρίως από τα αφιερώματα των πιστών στο ναό της Παναγίας της Τήνου. Συστάθηκε τον Ιανουάριο του 1825 με τη δημοσίευση της Διαθήκης των Κτητόρων και Ιδρυτών του Προσκυνήματος. Οι Κτήτορες είναι οι πρώτοι Επίτροποι του ναού. Αυτοί συνέστησαν τη διαθήκη του ιδρύματος της Ευαγγελιστρίας, θέτοντας τους πρώτους κανόνες διοικήσεώς του και σαν πρώτους στόχους την παιδεία και την φιλανθρωπία. Η Πολιτεία ήδη από το 1835 χαρακτήρισε με πράξη της το ίδρυμα ως «προσκύνημα των απανταχού Ορθοδόξων» και το διέκρινε από τους λοιπούς ναούς. Με το 7/4/1851 Β.Δ, επιβεβαιώνεται η αυτοτέλεια και το αυτοδιοίκητο του ιδρύματος. Ο χαρακτήρας αυτός του προσκυνήματος γίνεται αποδεκτός μέχρι σήμερα, με εξαίρεση την περίοδο της δικτατορίας του 1967. Σήμερα το ίδρυμα έχει τη μορφή του Ν.Π.Δ.Δ., με δικό του νόμο που καθορίζει τη διοίκησή του. Έχει δικούς του πόρους και διαχείριση που διέπεται από το δημόσιο λογιστικό. Οι δαπάνες του ελέγχονται και εγκρίνονται από το ελεγκτικό συνέδριο που είναι υπό την εποπτεία του Υπουργείου Παιδείας. Η επιτροπή συντάσσει κάθε χρόνο τον προϋπολογισμό και τον Οικονομικό απολογισμό, που εγκρίνονται από τα Υπουργεία Παιδείας και Οικονομικών. Στο ίδρυμα εργάζονται υπάλληλοι που αμείβονται από το ταμείο του. Οι κληρικοί που υπηρετούν στον ναό είναι επίσης υπάλληλοί του, χωρίς να αναμειγνύονται στην διοίκησή του.
Διοίκηση
Διοικείται από επιτροπή έξι πολιτών με Πρόεδρο τον Μητροπολίτη Σύρου-Τήνου. Τα μέλη είναι αιρετά και εκλέγονται κάθε τρία χρόνια από σώμα εκλεκτόρων απαρτιζόμενο από την τοπική αυτοδιοίκηση της Τήνου και τα μέλη του Δ.Σ. της Αδελφότητας Τηνίων στην Αθήνα. Είναι απαραίτητα πολίτες της Τήνου και Χριστιανοί Ορθόδοξοι. Το αξίωμα του επιτρόπου είναι τιμητικό και άμισθο. Πρώτοι επίτροποι του ήταν οι Σταματέλος Καγκαδής, Αρχιερέας Γαβριήλ, Γεώργιος Περίδης, Αντώνιος Καλλέργης και Χατζηγεώργιος Σιώτος.
Έργο
Το ίδρυμα περιέθαλψε πρόσφυγες της Τουρκοκρατίας που κατέφυγαν στην Τήνο. Με τη συνδρομή του Ιδρύματος ιδρύθηκαν στην Τήνο τα πρώτα σχολεία της ελεύθερης Ελλάδας. Μετά την απελευθέρωση το ίδρυμα παρείχε οικονομική υποστήριξη στο νεοσύστατο ελληνικό κράτος για τη δημιουργία του εθνικού στόλου, για την ίδρυση Πανεπιστημίου Αθηνών, και για την αντιμετώπιση των εξόδων των επιστρατεύσεων. Συνεισέφερε επίσης μεγάλα ποσά στις Κρητικές Επαναστάσεις. Το Δεκέμβριο του 1940 η επιτροπή του Ιδρύματος, έθεσε στη διάθεση της τότε κυβέρνησης όλα τα τιμαλφή και τα χρυσαφικά του ναού και του ιδρύματος, για τις ανάγκες του πολέμου.
Μέχρι τον Οκτώβριο του 1833 11 σχολεία χρηματοδοτούνταν από το ίδρυμα, ενώ από το 1838 λειτούργησε εντός του εκκλησιαστική μουσική σχολή. Συνέβαλε στη δημιουργία Σχολής Επεξεργασίας Μεταξιού στην Ιερά Μονή Κεχροβουνίου και στην ίδρυση της Βιοτεχνικής Σχολής Τήνου. Το Φεβρουάριο του 1953 χρηματοδότησε και ανέγειρε το Γυμνάσιο Τήνου. Από το 1840 χρηματοδοτεί τον θεσμό των υποτροφιών για Τήνιους νέους που διακρίθηκαν στις επιδόσεις τους. Ανάμεσά τους ο Δημ. Φιλιππότης, Νικηφόρος Λύτρας, Νικόλαος Γύζης, Γιαννούλης Χαλεπάς, Λάζαρος Σόχος, Νικόλαος Λύτρας, Γεώργιος Βιδάλης, ο ακαδημαϊκός Νικόλαος Λούβαρης και πολλοί άλλοι. Από το 1956 συντηρεί την Προπαρασκευαστική και Επαγγελματική Σχολή Καλών Τεχνών Τήνου. Την δεκαετία του 1960 με δαπάνες του ιδρύματος κτίστηκε το κτίριο του Εκκλησιαστικού Φροντιστηρίου Τήνου, όπου σήμερα στεγάζεται το Εκκλησιαστικό Γυμνάσιο Τήνου. Συντέλεσε στην κατασκευή του Πνευματικού Κέντρου Τήνου, στο οποίο λειτουργεί οργανωμένη Βιβλιοθήκη. Ενισχύει σχολεία, σχολικές επιτροπές και συλλόγους γονέων της Τήνου για τις επισκευές των εγκαταστάσεών τους, για αγορές εποπτικών οργάνων, για την οργάνωση διαφόρων εκδηλώσεων, για συμμετοχή στις σχολικές εκδρομές, για βράβευση των αριστούχων μαθητών κ.α. Χορηγεί στην Ακαδημία Αθηνών ετησίως το ποσό των 3.000€ για την βράβευση του καλύτερου έργου θεολογικού περιεχομένου.
Φιλανθρωπική δραστηριότητα
Αν και η αποπεράτωση του συγκροτήματος του ιδρύματος απαιτούσε τεράστιες δαπάνες, δεν σταμάτησε ποτέ, ακόμα και κατά χρόνια της ίδρυσής του, να διαθέτει ένα μέρος των εισοδημάτων του για την περίθαλψη των φτωχών και αδυνάτων προσφύγων που είχαν καταφύγει στην Τήνο από τις Τουρκοκρατούμενες περιοχές. Ιδιαίτερα προστάτευσε τα ορφανά που είχαν χάσει τους γονείς τους από τους Τούρκους. Χρηματοδοτούσε δεκάδες οικογένειες που είχαν αναλάβει την επιμέλεια και την φροντίδα αυτών των παιδιών. Το 1957 επισκεύασε και διέθεσε κτιριακό συγκρότημα προκειμένου να χρησιμοποιηθεί σαν γηροκομείο το οποίο τις δαπάνες του μέχρι και σήμερα αναλαμβάνει με ίδια έξοδα. Ανακαινίστηκε με ίδια έξοδα το 1985 για την πιο άνετη διαμονή των τροφίμων. Επίσης συντηρεί και χρηματοδοτεί το Νοσοκομείο Τήνου μέχρι την ίδρυση του Κέντρου Υγείας Τήνου. Σήμερα ενισχύει την βελτίωση της Υγειονομικής περίθαλψης με κάθε τρόπο. Σήμερα εξακολουθεί χορηγεί μηνιαία και εφάπαξ βοηθήματα σε απόρους, ασθενείς, γέροντές και ανίκανους προς εργασία ανθρώπους. Επίσης ενισχύει και φιλοξενεί άπορους προσκυνητές, προικοδοτεί άπορα κορίτσια, ενισχύει γηροκομεία, νοσοκομεία, μονάδες τεχνητού νεφρού, φιλανθρωπικούς οργανισμούς κ.α. Τέλος συμπαραστέκεται και ενισχύει οικονομικά σε οποιοδήποτε μέρος του πλανήτη μας συμβούν μεγάλες φυσικές καταστροφές, επιδημίες, πείνα, πόλεμος ή οτιδήποτε άλλο κακό.
Θρησκευτική δράση
Μέχρι και σήμερα το Ίδρυμα συνεχίζει με κάθε τρόπο την φιλεκκλησιαστική του δράση ενισχύοντας με μεγάλα ποσά την εξωτερική ιεραποστολή φιλοδοξώντας να εισακουστεί η ορθόδοξη πίστη και στις πιο απομακρυσμένες γωνιές του πλανήτη μας. Συντηρεί και προστατεύει εκκλησιαστικά ιδρύματα όπως Μητροπόλεις, Ιερές Μονές, Ιερούς Ναούς σε όλο τον κόσμο. Ενισχύει οικονομικά όλους τους Ιερούς Ναούς και τα Εξωκλήσια της Τήνου καθώς και παρέχει εκκλησιαστικά είδη. Ενισχύει την Αποστολική Διακονία της Ελλάδας, την Ιερά Μητρόπολη Σύρου Τήνου και την ασφάλιση των κληρικών.
Γοργόνωψ
right|thumb|250px|Κεφάλι γοργόνοπα
Παναγία Τήνου
Κοινωνική δράση
Η κοινωνική δραστηριότητα είναι έντονη, ακόμα και από τα πρώτα χρόνια ιδρύσεώς του. Όταν ακόμα η κοινωνική ασφάλιση ήταν ανύπαρκτη στην Ελλάδα, το Ιερό Ίδρυμα χορηγούσε συντάξεις στους Ιερείς και στους Δασκάλους ανίκανους προς εργασία. Τεράστια ποσά έχουν δαπανηθεί για την εκτέλεση πολεοδομικών έργων εντός και εκτός της πόλης της Τήνου, για την εξυπηρέτηση των πιστών και την οικονομική και πολιτιστική ανάπτυξη του νησιού. Ενδεικτικά αναφέρουμε την παλαιά οδό Ευαγγελιστρίας και την νέα οδό Μεγαλόχαρης, τον ηλεκτροφωτισμό του νησιού, την εκβάθυνση του Λιμανιού της Τήνου, την προκυμαία, τον Λιμενοβραχίονα και πολλά ακόμα. Επίσης χορηγεί ετήσια τον Δήμο Τήνου για την κατασκευή έργων προς εξυπηρέτηση των προσκυνητών, όπως και τους υπόλοιπους ΟΤΑ για την εκτέλεση έργων κοινωφέλειας.
Γοργόνωψ
Ο γοργόνωψ είναι ένα εξαφανισμένο είδος θηριαψιδωτού της οικογένειας των γοργονόψιδων που έζησε 255-250 εκατομμύρια χρόνια πριν, στο τέλος της πέρμιας περίοδου. Είχε μήκος από 2 μέχρι τέσσερα μέτρα και κυνόδοντες μήκους 12 εκατοστών, όπως και άλλα χαρακτηριαστικά των θηλαστικών. Ήταν το κυρίαρχο σαρκοφάγο της εποχής του.
Παναγία Τήνου
Πολιτιστική προσφορά
Ίδρυση και συντήρηση του Ιδρύματος Τηνιακού Πολιτισμού (ΙΤΗΠ) αναπαλαίωση και συντήρηση του μεγαλοπρεπούς κτιρίου στέγασής του στην Χώρα της Τήνου. Το ΙΤΗΠ φιλοξενεί μόνιμες και έκτακτες εκθέσεις, πολιτιστικές και επιστημονικές εκδηλώσεις. Κύριο αντικείμενο ενασχόλησής η έρευνα, η μελέτη και η προβολή της ιστορίας, της τέχνης και της παράδοσης της Τήνου. Χρηματοδοτεί εκδόσεις λογοτεχνικού και θρησκευτικού περιεχομένου. Συμμετέχει σε δημοπρασίες και στην αγορά σημαντικών έργων τέχνης που εκτίθενται στις διάφορες εκθέσεις που βρίσκονται στον χώρο του Ιδρύματος ή του ΙΤΗΠ. Ιδρύει την Φιλαρμονική, Σχολή Βυζαντινής Μουσικής και Σχολή Αγιογραφίας που λειτουργούν στους χώρους του συγκροτήματος του Ιδρύματος και απασχολούν δεκάδες νέους.
Εξωτερικοί σύνδεσμοι
Κατηγορία:Χριστιανικοί ναοί στις Κυκλάδες Τηνου Κατηγορία:Κτίρια και κατασκευές στην Τήνο
Γοργόνωψ
Τα πρώτα απολιθώματα του βρέθηκαν το 1876.
Κατηγορία:Συναψιδωτά
367
Η τρέχουσα σελίδα αφορά το έτος 367 κατά το Γρηγοριανό ημερολόγιο
Το έτος 367 (CCCLXVII ) ήταν ένα κοινό έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Λουπικίνου και Ιοβιανού (ή, λιγότερο γνωστό, το Έτος 1120 από Κτήσεως Κόσμου). Η ονομασία 367 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Σε άγνωστη ημερομηνία
Κατηγορία:Έτη
Νόννος (αποσαφήνιση)
Νόννος ήταν το όνομα ιστορικών προσώπων:
αλλά όνομα αγίων και μαρτύρων της Ορθοδοξίας:
Αναφέρεται ακόμα και ο:
Ιωάννης Σοφιανόπουλος (πολιτικός)
Ο Ιωάννης Σοφιανόπουλος (1887 - 27 Ιουλίου 1951) ήταν Έλληνας δικηγόρος, πολιτειολόγος και πολιτικός, στενός φίλος και συνεργάτης του Ελευθερίου Βενιζέλου. Διατέλεσε βουλευτής, υπουργός Εξωτερικών, γενικός γραμματέας Υπουργείων και αρχηγός πολιτικού κόμματος.
Πρώτα χρόνια και επαγγελματική σταδιοδρομία
Γεννήθηκε το 1887 στα Καλάβρυτα Αχαΐας, γόνος εύπορης οικογένειας αγωνιστών του 1821, το πιο διακεκριμένο μέλος της οποίας ήταν ο Παναγιώτης Σοφιανόπουλος. Σπούδασε νομική και πολιτική επιστήμη στο Πανεπιστήμιο Αθηνών και αργότερα στη Γαλλία. Κατά τους Βαλκανικούς πολέμους προσλήφθηκε στο ιδιαίτερο γραφείο του πρωθυπουργού Ελευθερίου Βενιζέλου ως διευθυντής του Γραφείου Τύπου και στη συνέχεια ως νομικός σύμβουλος στη χάραξη των ελληνοσερβικών συνόρων, μετά την απελευθέρωση της Μακεδονίας.
Το 1914, μετά τη λήξη των πολέμων, ορίστηκε γενικός γραμματέας του Δήμου Αθηναίων και το 1916 γενικός γραμματέας του Υπουργείου Εσωτερικών, ενώ το 1917 γενικός γραμματέας του Υπουργείου Οικονομικών, όπου και αναδιοργάνωσε τη Διεύθυνση Εργασίας και Κοινωνικής Πρόνοιας εισηγούμενος προοδευτική κοινωνική νομοθεσία.
Το 1918 διατέλεσε ειδικός σύμβουλος της ελληνικής αντιπροσωπείας στο Συμβούλιο Ειρήνης και το 1919 ήταν ο αρχηγός της ελληνικής αποστολής στο Διεθνές Συμβούλιο Εργασίας στην Ουάσιγκτον ενώ τον επόμενο χρόνο συμμετείχε στο Συνέδριο της Γενεύης. To 1924 επισκέφθηκε την Σοβιετική Ένωση δημοσιεύοντας στη συνέχεια σειρά πολιτικών άρθρων από τις εκεί εντυπώσεις του, καθώς και το βιβλίο «Πως είδα την Βαλκανικήν» αναφερόμενος στις επισκέψεις που πραγματοποίησε στη συνέχεια στις βαλκανικές χώρες.
Πολιτική σταδιοδρομία
Μετά τα παραπάνω αποφάσισε να συμμετάσχει ενεργά στην ελληνική πολιτική και κομματική ζωή και το 1930, σε μια δύσκολη οικονομική συγκυρία, δημιουργεί το Αγροτικόν Κόμμα Ελλάδος, ενώ το 1932 εισέρχεται στην Βουλή ως αρχηγός ομάδας βουλευτών. Ο ίδιος εκλέχθηκε στις Σέρρες, αν και καταγόταν από την Αχαΐα, καθώς το κόμμα έδινε μεγάλη σημασία στις αγροτικές περιοχές. Το 1933 επανεκλέχθηκε βουλευτής Σερρών μετέχοντας στον υπό τον Βενιζέλο «Εθνικό Συνασπισμό Κομμάτων».
Στο κίνημα 1ης Μαρτίου 1935 κατηγορήθηκε ως ένας εκ των οργανωτών και καταδικάστηκε ερήμην σε ισόβια δεσμά. Μετά όμως την γενική αμνηστία που δόθηκε από τον βασιλιά Γεώργιο Β΄ το 1936, συνέπτυξε μαζί με άλλους του Αριστερού χώρου το «Λαϊκόν Μέτωπον» στο οποίο και ανέλαβε αρχηγός. Όταν όμως εγκαθιδρύθηκε η δικτατορία του Μεταξά συνελήφθη και εξορίσθηκε σε νησιά του Αιγαίου απ΄ όπου και διέφυγε στη Γαλλία, παραμένοντας εκεί μέχρι το 1940. Με την νέα γενική αμνηστία που δόθηκε από την κυβέρνηση Τσουδερού στην μαχόμενη Κρήτη, τον Μάιο του 1941 επέστρεψε στην Ελλάδα πλην όμως συνελήφθη από τις γερμανικές αρχές και φυλακίστηκε για κάποιο διάστημα.
Μετά την αποφυλάκισή του δημιούργησε νέα πολιτική οργάνωση με τον τίτλο «Νεοδημοκρατική Ένωσις Αριστερών». Στη συνέχεια το 1943 προσκλήθηκε και μετέβη στη Μέση Ανατολή στο Συνέδριο του Λιβάνου. Εκεί υποστήριξε την ανάγκη δημιουργίας «κοινού Εθνικού Στρατού» και τη συνδιαλλαγή όλου του ελληνικού πολιτικού κόσμου για την εξασφάλιση ομαλού πολιτικού βίου και της δημοκρατικής εξέλιξης. Στη συνέχεια δεν συμμετείχε στη νέα υπό τον Γεώργιο Παπανδρέου σχηματισθείσα κυβέρνηση αφού οι βασικές του απόψεις δεν έγιναν δεκτές.
Μετά την απελευθέρωση της Ελλάδας επανήλθε στην Αθήνα τον Ιανουάριο του 1945 (μετά τα Δεκεμβριανά), και ανέλαβε υπουργός Εξωτερικών στην κυβέρνηση Πλαστήρα. Ακολούθως προήδρευσε στο συνέδριο της Βάρκιζας στο οποίο και συνομολογήθηκε η ομώνυμη συμφωνία.
Όταν συνήλθε η πρώτη διάσκεψη του ΟΗΕ στον Άγιο Φραγκίσκο (Σαν Φρανσίσκο των ΗΠΑ) ο Ιωάννης Σοφιανόπουλος μετέβη εκεί ως αρχηγός της ελληνικής αντιπροσωπείας και προήδρευσε της επιτροπής για την σύνταξη του καταστατικού χάρτη του Οργανισμού. Τασσόμενος όμως εναντίον της εισδοχής της Αργεντινής στον ΟΗΕ, ήλθε σε ρήξη με την τότε κυβέρνηση του ναυάρχου Πέτρου Βούλγαρη και αναγκάσθηκε να παρατηθεί.
Τέλος, στις εκλογές του Μαρτίου του 1950 ,συνεργάστηκε με τους αρχηγούς των Αριστερών ομάδων δημιουργώντας εκλογικό συνασπισμό υπό τον τίτλο «Δημοκρατική Παράταξις» και εκλέχθηκε βουλευτής Αθηνών (πρώτος βουλευτής σε ψήφους). Πέθανε το επόμενο έτος (1951) σε ηλικία 64 ετών, καταβληθείς από βαριά ανίατη νόσο.
Επιρροή
Ο Ανδρέας Παπανδρέου είχε γνωρίσει τον Σοφιανόπουλο ως παιδί και έφηβος, στο σπίτι του πατέρα του Γεωργίου Παπανδρέου στο Καστρί, και από όλους τους συνεργάτες του Βενιζέλου, ήταν αυτός που τον είχε εντυπωσιάσει και επηρεάσει περισσότερο. Σε μακροσκελή συνέντευξή του στον δημοσιογράφο Θανάση Λάλα, ο Ανδρέας Παπανδρέου χαρακτήρισε τον Σοφιανόπουλο πρόδρομο της μεταπολιτευτικής πατριωτικής Αριστεράς, και σχολίασε ότι το διάσημο σύνθημά του «Η Ελλάδα ανήκει στους Έλληνες» έχει και τη σφραγίδα του Σοφιανόπουλου, ο οποίος «δυστυχώς, σήμερα (1992) έχει ξεχαστεί από τους περισσότερους».
Σήμερα οδός της πόλης των Σερρών φέρει το όνομά του.
Πηγές
Κατηγορία:Έλληνες υπουργοί Εξωτερικών Κατηγορία:Βενιζελισμός
N.W.A
Οι N.W.A. (συντομογραφία για Niggaz Wit Attitudes ) ήταν ένα αμερικανικό χιπ χοπ συγκρότημα από το Κόμπτον της Καλιφόρνια. Τα μέλη του ήταν από τους πρώτους και πιο σημαντικούς καλλιτέχνες που κατέστησαν δημοφιλές το υποείδος της γκάνγκστα ραπ μουσικής και το γκρουπ θεωρείται ευρέως ως ένα από τα σπουδαιότερα και επιδραστικότερα στην ιστορία της χιπ χοπ μουσικής. Το συγκρότημα ήταν ενεργό από το 1987 έως το 1991 και έγινε αντικείμενο αντιπαραθέσεων, εξαιτίας των ακραίων στίχων στα τραγουδιών τους, που θεωρήθηκε από πολλούς πως εκφράζουν μισογυνισμό και αντισημιτισμό και πως ηρωοποιούν τα ναρκωτικά και το έγκλημα. Συνεπώς, το συγκρότημα αποκλείστηκε από πολλούς δημοφιλείς αμερικανικούς ραδιοφωνικούς σταθμούς. Παρ΄ όλα αυτά, έχουν πουλήσει πάνω από 10 εκατομμύρια δίσκους μόνο στις Ηνωμένες Πολιτείες. Αντλώντας από τις εμπειρίες τους με τον ρατσισμό και την υπερβολική αστυνόμευση, τα μέλη του γκρουπ δημιούργησαν εγγενώς πολιτική μουσική και ήταν γνωστά για το βαθύ μίσος τους για το αστυνομικό σύστημα, γεγονός που είχε προκαλέσει πολλές αντιπαραθέσεις τα τελευταία χρόνια.
Το περιοδικό Rolling Stone κατέταξε τους N.W.A. στο νούμερο 83 της λίστας με τους «100 μεγαλύτερους καλλιτέχνες όλων των εποχών». Το 2016, ύστερα από τρεις υποψηφιότητες, το συγκρότημα εισήχθη στο Rock and Roll Hall of Fame.
Ιστορία
μικρογραφία| Το λογότυπο των N.W.A.
Ίδρυση και το "Panic Zone" (1987–88)
μικρογραφία|220x220εσ| Αφίσα για μία από τις πρώτες συναυλίες των N.W.A. σε παγοδρόμιο του Κόμπτον, 1988 Οι N.W.A. δημιουργήθηκαν στο Κόμπτον της Καλιφόρνια από τον Eazy-E, ο οποίος ίδρυσε την δισκογραφική εταιρεία Ruthless Records μαζί με τον μετέπειτα μάνατζερ των N.W.A., Τζέρι Χέλερ. Ο Eazy-E ζήτησε από τον μουσικό παραγωγό και έμπορο δίσκων Steve Yano να τον συστήσει στον Dr. Dre, που είχε ήδη ξεκινήσει να αποκτά φήμη στην χιπ χοπ σκηνή του Λος Άντζελες, ως Dj και μουσικός παραγωγός με τους World Class Wreckin' Cru. Παρόλο που ο Yano αρχικά απέρριψε τον Eazy-E, εντυπωσιάστηκε από την επιμονή του και κανόνισε μια συνάντηση με τον Dr. Dre. Αρχικά, οι N.W.A. αποτελούταν από τους Eazy-E και Dr. Dre και αργότερα προστέθηκαν στο ρόστερ του γκρουπ ο μουσικός παραγωγός Arabian Prince, μαζί με τον συνάδελφό του Ice Cube σε ρόλο ράπερ, αφού έτσι είχε ξεκινήσει την καριέρα του στο γκρουπ C.I.A. (Cru In Action). Αργότερα, ο Dr. Dre θα έφερνε στο συγκρότημα και τον DJ Yella, με τον οποίον συμμετείχαν μαζί στο παρελθόν ως Dj και μουσικοί παραγωγοί στους World Class Wreckin' Cru.
To 1987 κυκλοφόρησε από την Ruthless Records, σε συνεργασία με τη Macola Records, το σινγκλ "Panic Zone,", το οποίο αργότερα συμπεριλήφθηκε στο συλλογικό άλμπουμ N.W.A. and the Posse. Κατά την δημιουργία του συγκεκριμένου άλμπουμ, οι N.W.A. βρισκόντουσαν ακόμη σε πρώιμο στάδιο και γι' αυτό τους πιστώνονται μόνο τρία από τα έντεκα κομμάτια του άλμπουμ· τα "Panic Zone", "8-Ball" και "Dopeman", που σηματοδότησαν την πρώτη συνεργασία των Arabian Prince, DJ Yella, Dr. Dre, και Ice Cube. Ο Μεξικανός ράπερ Krazy-Dee συνέγραψε το "Panic Zone", που αρχικά έφερε τον τίτλο "Hispanic Zone", ωστόσο, μετονομάστηκε, ύστερα από τη συμβουλή του Dr. Dre, που θεωρούσε ότι η λέξη "ισπανόφωνος" θα αποτελούσε εμπόδιο στις πωλήσεις. Στο άλμπουμ συμπεριλήφθηκε, επίσης, το σόλο κομμάτι του Eazy-E "Boyz-n-the-Hood".
Straight Outta Compton, Eazy-Duz-It (1988–89)
μικρογραφία| Οι N.W.A. έπαιξαν μαζί στην περιοδεία των [[Public Enemy του 1988 "Bring the Noise".]] Οι N.W.A. κυκλοφόρησαν το ντεμπούτο στούντιο άλμπουμ τους, Straight Outta Compton, το 1988. Στα διάσημα τρία εναρκτήρια κομμάτια του άλμπουμ, το συγκρότημα εξέφραζε τον αυξανόμενο θυμό της αστικής νεολαίας. Το εναρκτήριο τραγούδι "Straight Outta Compton" κατέστησε το συγκρότημα γνωστό στο ευρύ κοινό, το "Fuck tha Police" αποτελούσε μία διαμαρτυρία για την αστυνομική βιαιότητα και το φυλετικό διαχωρισμό και το "Gangsta Gangsta" περιέγραφε την κοσμοθεωρία της νεολαίας της πόλης. Αργότερα, το συγκρότημα θεωρήθηκε πρωτοπόρο στο αναπτυσσόμενο υποείδος της γκάνγκστα ραπ, ωστόσο τα μέλη των N.W.A. χαρακτήρισαν τη μουσική τους ως "ριάλιτι ραπ" (reality rap). Είκοσι επτά χρόνια αργότερα, το μέλος των N.W.A. και συμπαραγωγός της βιογραφικής ταινίας για το συγκρότημα, Straight Outta Compton, Ice Cube, σχολίασε πως "μιλούσαμε για αυτό που πραγματικά οδήγησε σε αυτό το μουσικό στυλ που καταλήξαμε να κάνουμε, το οποίο τώρα ονομάζεται σκληρό γκάνγκστερ ραπ".
Ο Dr. Dre και ο DJ Yella, ως HighPowered Productions, συνέθεσαν τους ρυθμούς για κάθε κομμάτι, με τον Dre να κάνει περιστασιακές εμφανίσεις και ως ράπερ. Οι The D.O.C., Ice Cube και MC Ren έγραψαν τους περισσότερους στίχους του συγκροτήματος, συμπεριλαμβανομένου του "Fuck tha Police", του πιο περιβόητου, ίσως, τραγουδιού τους, που τους έφερε σε σύγκρουση με διάφορες υπηρεσίες επιβολής του νόμου. Ύστερα από πιέσεις της χριστιανικής οργάνωσης Focus on the Family, ο τότε βοηθός διευθυντή του FBI, Milt Ahlerich, έστειλε μια επιστολή στη Ruthless Records και την εταιρεία διανομής της, Priority Records, συμβουλεύοντας τους ράπερ ότι «η υπεράσπιση της βίας και της επίθεσης είναι λάθος και εμείς, στην κοινότητα επιβολής του νόμου, ήμαστε αντίθετοι σε τέτοιες ενέργειες». Η συγκεκριμένη επιστολή εκτίθεται στο Rock and Roll Hall of Fame στο Κλίβελαντ του Οχάιο. Η αστυνομία αρνήθηκε την παροχή ασφάλειας για τις συναυλίες του γκρουπ, βλάπτοντας, έτσι, τα σχέδιά τους για περιοδείες. Παρ 'όλα αυτά, η επιστολή του FBI χρησίμευσε μόνο για να προσελκύσει περισσότερη δημοσιότητα στο συγκρότημα. Το Straight Outta Compton ήταν, επίσης, ένα από τα πρώτα άλμπουμ όπου τοποθετήθηκε η προειδοποιητική ετικέτα Parental Advisory, που τότε βρισκόταν ακόμα στα αρχικά της στάδια, αναφέροντας μόνο "ΠΡΟΕΙΔΟΠΟΙΗΣΗ: Μέτρια επίπτωση άσεμνης γλώσσας ή/και θεματολογίας". Ωστόσο, η ταμπού φύση της μουσικής των N.W.A. αποτέλεσε τον σημαντικότερο παράγοντα της μαζικής τους αποδοχής. Οι αναφορές στο συγκρότημα από τα μέσα ενημέρωσης αντιστάθμισαν την απουσία των κομματιών τους από τους ραδιοφωνικούς σταθμούς και, τελικά, το άλμπουμ του έγινε διπλά πλατινένιο.
Ένα μήνα μετά την κυκλοφορία του Straight Outta Compton, ο Eazy-E κυκλοφόρησε το σόλο ντεμπούτο του, με τίτλο Eazy-Duz-It. Στο συγκεκριμένο άλμπουμ κυριαρχούσε ο Eazy-E (ο MC Ren ήταν ο μόνος γκεστ ράπερ), ωστόσο πρόκειται για μια ομαδική δουλειά. Την μουσική ανέλαβαν οι Dr. Dre και DJ Yella. Οι στίχοι γράφτηκαν σε μεγάλο βαθμό από τον MC Ren, με συνεισφορές από τους Ice Cube και The D.O.C.. Το άλμπουμ αποτέλεσε μία ακόμη διπλή πλατινένια επιτυχία για τη Ruthless Records (εκτός από το γυνεαικέιο συγκρότημα J.J. Fad το 1988 και την τραγουδίστρια Michel'le το 1989).
100 Miles And Runnin ' και Niggaz4Life (1989–91)
Τον Δεκέμβριο του 1989 ο Ice Cube αποχώρησε από το συγκρότημα, εξαιτίας διαφωνιών για τα δικαιώματα, καθώς έχοντας γράψει ο ίδιος σχεδόν τους μισούς στίχους στο Straight Outta Compton, θεώρησε πως δεν εισέπραττε δίκαιο μερίδιο από τα κέρδη. Η αγωγή που άσκησε ο Ice Cube εναντίον του μάνατζερ της μπάντας, Τζέρι Χέλερ, διευθετήθηκε εξωδικαστικά. Στη συνέχεια, το 1990, κυκλοφόρησε το σόλο ντεμπούτο του, το AmeriKKKa's Most Wanted, αποφεύγοντας να αναφέρθεί στους πρώην συνεργάτες του. Ωστόσο, το κομμάτι των N.W.A. από το EP 100 Miles And Runnin' του 1990, περιλάμβανε μια προσβολή (diss) κατά του Ice Cube: "We started with five, but yo / One couldn't take it—So now it's four / Cuz the fifth couldn't make it.". Επίσης, στο βίντεο κλιπ του τραγουδιού απεικονίζονται τα υπόλοιπα μέλη των N.W.A. μαζί σε μια φυλακή, την ώρα που απελευθερώνεται κάποιος που μοιάζει στον Ice Cube.
Επίσης, το συγκεκριμένο EP (το οποίο συμπεριλήφθηκε και στο άλμπουμ Efil4zaggin) περιέχει το τραγούδι "Real Niggaz", με ευθείς προσβολές προς τον Ice Cube, όπου τα υπόλοιπα μέλη τον κατηγορούν για δειλία και αμφισβητούν την αυθεντικότητα, τη διάρκεια και την πρωτοτυπία του: "How the fuck you think a rapper lasts / With your ass sayin' shit that was said in the past / Yo, be original, your shit is sloppy / Get off the dick, you motherfuckin' carbon-copy", and "We started out with too much cargo / So I'm glad we got rid of Benedict Arnold, yo.".
Το δεύτερο ολοκληρωμένο άλμπουμ των N.W.A., το Efil4zaggin ("Niggaz4Life" γραμμένο ανάποδα), κυκλοφόρησε το 1991 και αποκατέστησε το συγκρότημα ύστερα από τη συνεχιζόμενη σόλο επιτυχία του Ice Cube. Το άλμπουμ θεωρείται από πολλούς ως η καλύτερη μουσική παραγωγή του Dr. Dre και προανήγγειλε την αρχή της εποχής του G-Funk (gangsta funk). Έδειχνε, επίσης, μια ξεκάθαρη εχθρότητα προς το πρώην μέλος των N.W.A., καθώς σε πολλά από τα τραγούδια εμπεριέχουν υποτιμητικές αναφορές στον Ice Cube. Το ενδιάμεσο σύντομο κομμάτι "A Message to B.A." επαναλαμβάνει την αρχή του τραγουδιού "Turn Off the Radio" από το AmeriKKKa's Most Wanted του Ice Cube, στον οποίο οι N.W.A. απευθύνονται, αρχικά, με το όνομα Benedict Arnold (από τον διαβόητο προδότη της Αμερικανικής Επανάστασης). Στην συνέχεια, ωστόσο, κατονομάζεται ευθέως με έναν χείμαρρο προσβολών τόσο από το ίδιο το συγκρότημα, όσο και από τους θαυμαστές τους: «When we see yo' ass, we gon' cut yo' hair off and fuck you with a broomstick", όπως ράπαρε ο MC Ren στο "A Message to B.A".
Τελικά, η κόντρα των N.W.A. με τον Ice Cube κλιμακώθηκε, τόσο στην δισκογραφία, όσο και στην πραγματική ζωή. Στο AmeriKKKa's Most Wanted ο Ice Cube είχε αποφύγει τις άμεσες επιθέσεις στους N.W.A., ωστόσο στο Death Certificate, τη δεύτερη ολοκληρωμένη κυκλοφορία του, ανταπέδωσε. Διασκεύασε και χλεύασε το "A Message to B.A." και στη συνέχεια ξεκίνησε μια κανονική κόντρα με το περιβόητο τραγούδι «No Vaseline». Σε μια σειρά από στίχους του, ο Ice Cube επιτέθηκε λεκτικά στο γκρουπ: "You lookin' like straight bozos / I saw it comin' that's why I went solo / Kept on stompin' / When y'all Muthafuckas moved Straight outta Compton / You got jealous when I got my own company / But I'm a man, and ain't nobody humpin' me.».
Επίσης, απάντησε μεμονωμένα στα ραπ των MC Ren, Dr. Dre και Eazy-E από το "100 Miles and Runnin'", με του στίχους "Ξεκίνησα με πάρα πολύ φορτίο / Έριξα τέσσερεις niggaz και τώρα φτιάχνω όλη τη ζύμη", χρησιμοποιώντας ομοφοβικές μεταφορές για να περιγράψει την άνιση επιχειρηματική τους σχέση με τον Τζέρι Χέλερ, ο οποίος έγινε στόχος σκληρών προσβολών: "Ξεφορτώσου αυτόν τον διάβολο πολύ απλά / Βάλε μια σφαίρα στον κρόταφο του / Γιατί δεν μπορείς να είσαι "Niggaz 4 Life" πλήρωμα / Με έναν λευκό Εβραίο που σου λέει τι να κάνεις». Το τραγούδι προκάλεσε αντιδράσεις για τον αντισημιτισμό του (οι κατηγορίες αυτές κατά του Ice Cube ξεκίνησαν κατά τη διάρκεια της ένταξής του στο Έθνος του Ισλάμ ), σχετικά με την αναφορά στη θρησκεία του Χέλερ. Το κομμάτι παραλείφθηκε από την κυκλοφορία του άλμπουμ στο Ηνωμένο Βασίλειο, ωστόσο αργότερα, ύστερα από πιέσεις συμπεριλήφθηκε μια λογοκριμένη έκδοση του τραγουδιού. Τον Σεπτέμβριο του 1990, τα μέλη του χιπ χοπ συγκροτήματος Above the Law συγκρούστηκαν με τον Ice Cube και  το γκρουπ του, Da Lench Mob, κατά τη διάρκεια του ετήσιου συνεδρίου New Music Seminar, αναγκάζοντάς τους να εγκαταλείψουν τον χώρο της εκδήλωσης, το Marriott Marquis στην Πλατεία Τάιμς. Στις 27 Ιανουαρίου 1991, ο Dr. Dre επιτέθηκε στην Ντι Μπαρνς, τότε παρουσιάστρια της χιπ χοπ εκπομπής Pump It Up, μετά το ρεπορτάζ της για την κόντρα των N.W.A. με τον Ice Cube. Σύμφωνα με τον ρεπόρτερ του Rolling Stone, Άλαν Λάιτ, ο οποίος παραπέμπει στο άρθρο του την ανακοίνωση της Μπαρνς: "Την σήκωσε και "άρχισε να χτυπά το πρόσωπό και τη δεξιά πλευρά του σώματός της, επανειλημμένα, σε έναν τοίχο κοντά στη σκάλα", καθώς ο σωματοφύλακάς του συγκρατούσε το πλήθος. Ο Dre προσπάθησε να την πετάξει από τις σκάλες και εφόσον απέτυχε, άρχισε να την κλωτσάει στα πλευρά και στα χέρια. Αυτή ξέφυγε και έτρεξε στις γυναικείες τουαλέτες. Ο Dre την ακολούθησε και "την άρπαξε από πίσω, από τα μαλλιά και συνέχισε να τη γρονθοκοπά στο πίσω μέρος του κεφαλιού"."
Σε απάντηση του, ο Dr. Dre, σχολίασε: «Οι άνθρωποι μιλάνε για όλα αυτά τα σκατά, αλλά ξέρεις, αν κάποιος με γαμήσει, θα τον γαμήσω. Μόλις το έκανα, ξέρεις. Δεν μπορείτε να κάνετε τίποτα τώρα μιλώντας για αυτό. Εξάλλου, δεν έγινε κάτι σπουδαίο — απλώς την πέταξα από μια πόρτα».
Το τέλος των NWA (1991–95)
μικρογραφία| Ο [[Eazy-E (φωτογραφία το 1993) τσακώθηκε με τα υπόλοιπα πρώην μέλη του συγκροτήματος μέχρι και το θάνατό του το 1995.]] Το Niggaz4Life, που κυκλοφόρησε το 1991 θα ήταν το τελευταίο άλμπουμ του γκρουπ. Μετά τον Dr. Dre, ο The D.O.C και η Michel'le έφυγαν από τη Ruthless Records για να ενταχθούν στην Death Row Records με ισχυρισμούς ότι ο Eazy-E τους εξανάγκασε να αποποιηθούν τα συμβόλαιά τους (διατηρώντας, ωστόσο, ένα μέρος των δικαιωμάτων δημοσίευσης) και ακολούθησε μία σκληρή διαμάχη μεταξύ τους. Ο Dr. Dre ξεκίνησε την κόντρα το 1992, με την πρώτη κυκλοφορία της Death Row Records, το "Fuck Wit Dre Day (And Everybody's Celebratin')", ενώ στο βίντεο κλιπ του τραγουδιού εμφανίζεται ένας χαρακτήρας με το όνομα "Sleazy-E" να προσπαθεί απεγνωσμένα να βρει χρήματα. Οι προσβολές συνεχίστηκαν στο άλμπουμ του The Chronic με το τραγούδι "Bitches Ain't Shit".
Ο Eazy-E απάντησε το 1993 με το EP It's On ( Dr. Dre ) 187um Kill και συγκεκριμένα στα κομμάτια "Real Muthaphuckkin G's " και "It's On". Ο Eazy-E κατηγόρησε τον Dr. Dre ότι είναι ομοφυλόφιλος, αποκαλώντας τον "she hang" και επικρίνοντας τη νέα εικόνα του Dre, αποκαλώντας τον ίδιο και τον Snoop Dogg "γκάνγκστερ του στούντιο". Στο βίντεο κλιπ για το "Real Muthaphuckkin G's" εμφανίζεται, επίσης, μια φωτογραφία του Dre να φοράει μακιγιάζ και μια φόρμα με παγιέτες, που χρονολογείται από τις ημέρες των World Class Wreckin' Cru, όταν το συγκεκριμένο στυλ αποτελούσε μόδα για τους καλλιτέχνες της electro hop στην Δυτική Ακτή, πριν από τη διάδοση της γκάνστα ραπ από τους N.W.A.. Ο Eazy-E συνέχισε να προσβάλει τον Dr. Dre και την Death Row Records στα περισσότερα τραγούδια του μέχρι τον θάνατό του από AIDS, στις 26 Μαρτίου του 1995.
Ακόμη και ο μακροχρόνιος φίλος του Eazy-E, MC Ren, εξέφρασε το 1994 την αντιπάθειά του για τον Eazy-E, αποκαλώντας τον "μεγάλο κεφάλι" και "wannabe μέγα-αστέρι", δηλώντας, μάλιστα, ότι οι N.W.A. θα έπρεπε να επανενωθούν χωρίς τον Eazy-E. Ο MC Ren ανέφερε, αργότερα, πως η μόνη σχέση που είχε με τον Eazy-E ήταν μέσω της Ruthless Records, όπου κυκλοφόρησε αρκετά πετυχημένα άλμπουμ, συμπεριλαμβανομένων των Kizz My Black Azz και Shock of the Hour. Οι Eazy-E και MC Ren θα μετριάσουν την κόντρα τους λίγο πριν από το θάνατο του Eazy-E, με το ντουέτο τους "Tha Muthaphukkin' Real" το 1995, ύστερα από δύο χρόνια που δεν μιλούσαν μεταξύ τους. Τελικά, η έχθρα σταμάτησε και μεταξύ των υπόλοιπων πρώην μελών του συγκροτήματος. Ο Dr. Dre, ο MC Ren και ο Ice Cube θα εξέφραζαν αργότερα τα επανεκτιμημένα συναισθήματά τους για τον παλιό τους φίλο στα τραγούδια "Ruthless for Life" (1998), "What's the Difference" (1999), "Chin Check" (1999), "Hello" (2000), "Growin' Up" (2006), και στο βίντεο κλιπ του τραγουδιού "I Need a Doctor" (2011).
Επανενώσεις (1995–σήμερα)
Έχοντας αποχωρήσει και οι δύο με κακούς σχέσεις από την Ruthless Records, οι εντάσεις μεταξύ του Ice Cube και του Dr. Dre, τελικά, εκτονώθηκαν από μόνες τους. Στη συνέχεια, το 1993, ο Ice Cube έκανε μια σύντομη εμφάνιση στo βίντεο κλιπ του Dr. Dre για το τραγούδι "Let Me Ride" και το 1994 οι δύο τους ηχογράφησαν το τραγούδι "Natural Born Killaz" για το soundtrack της μικρού μήκους ταινίας του Snoop Dogg, Murder Was the Case. Ο Ice Cube εμφανίστηκε, επίσης, στο άλμπουμ του MC Ren, Ruthless for Life, και συγκεκριμένα στο κομμάτι "Comin' After You ". Το 1999 ο MC Ren εμφανίστηκε στο άλμπουμ του Dr. Dre, με τίτλο 2001, και, την ίδια χρονιά, τα τρία εναπομείναντα μέλη των N.W.A. επανενώθηκαν για το τραγούδι "Chin Check" του soundtrack της ταινίας Next Friday, όπου πρωταγωνιστεί ο Ice Cube, καθώς επίσης και το 2000 για το τραγούδι "Hello", που συμπεριλήφθηκε στο άλμπουμ του Ice Cube War & Peace Vol. 2 (The Peace Disc).
Ωστόσο, μετά τον θάνατο του Tupac Shakur το 1996, η γκάνγκστα ραπ και η μουσική σκηνή της Δυτικής Ακτής είχαν απομακρυνθεί από τα φώτα της δημοσιότητας και μόνο μετά την επιτυχημένη υποστήριξη του Dr. Dre στον Eminem και του επακόλουθου άλμπουμ επιστροφής του Dre, 2001, το είδος και οι καλλιτέχνες του θα επανέλθουν στο προσκήνιο της Αμερικανικής χιπ χοπ σκηνής. Κατά τη διάρκεια της Up In Smoke Tour, μίας μεγάλης περιοδείας που πραγματοποιήθηκε το 2000, επανενώθηκαν οι N.W.A και αρκετά από τα σχήματα της Death Row Records. Όσο βρισκόντουσαν στον δρόμο, οι Dre, Ice Cube, MC Ren, εμφανίστηκαν ως καλεσμένοι ράπερ του Snoop Dogg, ενώ ταυτόχρονα ο Eminem άρχισε να ηχογραφεί σε ένα κινητό στούντιο. Επίσης, κατά τη διάρκεια της περιοδείας σχεδιάστηκε η ηχογράφηση ενός άλμπουμ, που θα σηματοδοτούσε την επιστροφή των N.W.A., με τίτλο Not These Niggaz Again, στο οποίο θα συμμετείχε και ο DJ Yella, παρά την απουσία του από την περιοδεία.
Ωστόσο, εξαιτίας των πολυάσχολων και αντικρουόμενων προγραμμάτων των ράπερ, καθώς της δυσκολίας συντονισμού των τριών διαφορετικών δισκογραφικών τους (Priority, No Limit και Interscope), για την απόκτηση των δικαιωμάτων του ονόματος των N.W.A. και της έγκρισης για την απόκτηση των αποκλειστικών δικαιωμάτων, το άλμπουμ δεν υλοποιήθηκε ποτέ. Από τις ηχογραφήσεις για το συγκεκριμένο άλμπουμ κυκλοφόρησαν μόνο δύο κομμάτια· τα προαναφερθέντα "Chin Check" (με τον Snoop Dogg ως μέλος των N.W.A.) .) από το soundtrack της ταινίας Next Friday του 2000 και το "Hello" από το άλμπουμ του Ice Cube, το 2000, War & Peace Vol. 2 (The Peace Disc). Και τα δύο αυτά τραγούδια συμπεριλαμβάνονται, επίσης, στην επανέκδοση των Greatest Hits των N.W.A. Τα μέλη του συγκροτήματος επανενώθηκαν, επίσης, και σε άλλα κομμάτια, όπως το "Set It Off" από το Tha Last Meal (2000) του Snoop Dogg, όπου συμμετείχαν οι MC Ren και Ice Cube, και το "The Shit" του The D.O.C., από το άλμπουμ Deuce (2003), με τη συμμετοχή των MC Ren, Ice Cube, Snoop Dogg και Six-Two. Ο Dr. Dre και ο DJ Yella ήταν παρόντες στο στούντιο για το τελευταίο τραγούδι του άλμπουμ.
Το 2014 ο Ice Cube εμφανίστηκε στο remix του MC Ren για το κομμάτι "Rebel Music". Αυτή ήταν η πρώτη φορά που το δίδυμο συνεργάστηκε μετά την επανένωση των N.W.A. το 2000.
Στις 27 Ιουνίου 2015 ο MC Ren και ο DJ Yella συμμετείχαν μαζί με τον Ice Cube στο σόου BET Experience στο Staples Center στο Λος Άντζελες της Καλιφόρνια. Πρόκειται για την πρώτη επανένωση του γκρουπ επί σκηνής (δίχως τον Dr. Dre) μετά από 15 χρόνια. Ύστερα από ένα διάλειμμα 27 ετών, το γκρουπ επανενώθηκε, με τα επιζώντα μέλη Ice Cube, MC Ren, Dr. Dre και DJ Yella, να εμφανίζονται στη σκηνή το δεύτερου Σαββατοκύριακο του Φεστιβάλ Μουσικής και Τεχνών Coachella Valley, τον Απρίλιο του 2016, λίγες μέρες μετά την εισαγωγή του γκρουπ στο Rock N' Roll Hall of Fame.
Βιογραφική ταινία
Το 2012 οι εκπρόσωποι της εταιρείας παραγωγής κινηματογραφικών ταινιών New Line Cinema ανακοίνωσαν στο "Hollywood Insider Blog" του Entertainment Weekly ότι η ιστορία των N.W.A. επρόκειτο να γίνει ταινία μεγάλου μήκους για κυκλοφορία στους κινηματογράφους. Ωστόσο, η παραωγή της ταινίας καθυστέρησε για κάποια στιγμή το 2014. Την ερεύνα και τη συγγραφή του σεναρίου ανέλαβαν ο σκηνοθέτης Σ. Λι Σάβιτζ και ο βετεράνος του ραδιοφώνου Άλαν Γουένκους, ο οποίος συνεργάστηκε στενά με τη χήρα του Eazy-E, Τομίκα Γουντς-Ράιτ. Οι Ice Cube και Dr. Dre συνεργάστηκαν ως παραγωγοί της ταινίας. Τον Σεπτέμβριο του 2011 επιλέχθηκε για σκηνοθέτης της ταινίας ο Τζον Σίνγκλετον, ο οποίος είχε συνεργαστεί στο παρελθόν με τον Ice Cube ως ηθοποιό, στην υποψήφια για Όσκαρ ταινία του, Boyz n the Hood, καθώς και στην ταινία του Higher Learning.
Τελικά, τον Αύγουστο του 2012, επιλέχθηκε ο Γκάρι Γκρέι ως σκηνοθέτης αντί του Σίνγκλετον. Η ταινία ονομάστηκε Straight Outta Compton από την Universal Pictures, που προσέλαβε τον Τζόναθαν Χέρμαν, τον Δεκέμβριο του 2013, συγγράψει ένα νέο σενάριο και τον Γουίλ Πάκερ ως εκτελεστικό παραγωγό. Στις 21 Φεβρουαρίου 2014, ο σκηνοθέτης Γκάρι Γκρέι σημοσιοποίησε μια ανοιχτή πρόσκληση κάστινγκ για την ταινία στις 9 Μαρτίου 2014, μέσω του λογαριασμού του στο Twitter. Πραγματοποιήθηκαν, επίσης, παρόμοια κάστινγκ στην Ατλάντα και το Σικάγο. Ο ράπερ YG πέρασε από οντισιόν για τον ρόλο του MC Ren στην ταινία. Τα γυρίσματα ήταν προγραμματισμένα να ξεκινήσουν τον Απρίλιο του 2014, αλλά αναβλήθηκαν εξαιτίας καθυστερήσεων στο κάστινγκ.
Στις 18 Ιουνίου 2014, η Universal ανακοίνωσε επίσημα ότι η βιογραφική ταινία για τους N.W.A., Straight Outta Compton, θα κυκλοφορήσει στις 14 Αυγούστου του 2015. Επιβεβαιώθηκε, επίσης, πως ο γιος του Ice Cube, Ο'Σι Τζάκσον τζ., θα ενσαρκώσει στην ταινία τη νεότερη εκδοχή του πατέρα του, μαζί με τους Τζέισον Μίτσελ και Κόρεϊ Χόκινς, που θα υποδυθούν τους Eazy-E και Dr. Dre, αντίστοιχα. Το καστ για τους N.W.A. ολοκληρώθηκε με τον Άλντις Χοτζ στο ρόλο του MC Ren και τον Νιλ Μπράουν Τζούνιορ να υποδύεται τον DJ Yella. Στις αρχές Ιουλίου του 2014, οι σκηνοθέτες του κάστινγκ απηύθυναν μια πρόσκληση κάστινγκ για έξτρα vintage αυτοκίνητα στην περιοχή του Λος Άντζελες για τις σκηνές στην ταινία. Τελικά, τα γυρίσματα της ταινίας ξεκίνησαν τον Αύγουστο του 2014 και η ταινία κυκλοφόρησε, όπως είχε ανακοινωθεί, έναν χρόνο αργότερα, στις 14 Αυγούστου του 2015. Η ταινία έλαβε θετικές κριτικές και απέσπασε πάνω από 200 εκατομμύρια δολάρια παγκοσμίως.
Κληρονομιά
μικρογραφία| [[Γκράφιτι "Fuck the Police" στο Κάιρο, 2011.]] Αν και το συγκρότημα διαλύθηκε το 1991, παραμένει ένα από τα μεγαλύτερα και πιο σημαντικά χιπ χοπ γκρουπ, αφήνοντας μια διαρκή κληρονομιά σε αυτό μουσικό είδος χιπ χοπ τις επόμενες δεκαετίες. Η επιρροή του, από τη χρήση funky ρυθμών με μπάσο μέχρι και τους υπερβολικούς στίχους ήταν εμφανής καθ' όλη τη διάρκεια της δεκαετίας του 1990 και μέχρι σήμερα ακόμη, και συχνά πιστώνεται στο συγκρότημα ότι γεφύρωσε τις λευκές και μαύρες αμερικανικές μουσικές γραμμές, με την απήχησή του στους λευκούς Αμερικανούς στα τέλη της δεκαετίας του 1980.
Μια σκηνή στο βίντεο κλιπ για το σιγνκλ του 2005, "Hate It or Love It" του The Game με τον 50 Cent, δείχνει τους Τέκουαν Ρίτσμοντ και Ζάκαρι Αϊζάια Γουίλιαμς (που απεικονίζoυν μια νεαρή εκδοχή των Game και 50 Cent, αντίστοιχα) να βάφουν με σπρέι σε έναν τοίχο «N.W.A.», με αποτέλεσμα τη σύλληψή τους από δύο αστυνομικούς. Ο The Game έχει, επίσης, ένα τατουάζ με το όνομα των "N.W.A." στη δεξιά πλευρά του στήθους του.
Δισκογραφία
μικρογραφία| [[Γκράφιτι του λογότυπου N.W.A.]]
Παραπομπές
Κατηγορία:Μουσικά συγκροτήματα από το Λος Άντζελες Κατηγορία:Dr. Dre Κατηγορία:Σελίδες με μη επιθεωρημένες μεταφράσεις
NGC 7008
thumb|right|250px|Το NGC 7008 Το NGC 7008 γνωστό και ως Νεφέλωμα του Εμβρύου, είναι πλανητικο νεφέλωμα με διάμετρο περίπου ενός έτους φωτός, το οποίο απέχει περίπου 2800 έτη φωτός από την Γη. Βρίσκεται στον αστερισμό Κύκνο και το ανακάλυψε ο αστρονόμος Ουίλιαμ Χέρσελ το 1787.
Εξωτερικοί σύνδεσμοι
7008 Κατηγορία:Πλανητικά νεφελώματα Κατηγορία:Κύκνος (αστερισμός)
Ωτ-Σον
Η Ωτ-Σον (γαλλικά: Haute-Saône) είναι γαλλικός νομός στην περιοχή Βουργουνδία-Φρανς-Κοντέ. Πρωτεύουσα του νομού είναι η Βεζούλ. Η INSEE και το ταχυδρομείο αποδίδουν στον νομό τον κωδικό 70.
Ο πληθυσμός του νομού ανέρχεται σε 237.242 κατοίκους σύμφωνα με την απογραφή του 2016. Έχει έκταση 5.360 τετραγωνικά χιλιόμετρα και διοικητικά αποτελείται από 2 διαμερίσματα. Οι κάτοικοι ονομάζονται Ω-Σονουά.
Γεωγραφία
Ο νομός Ωτ-Σον αποτελεί τμήμα της διοικητικής περιοχής Βουργουνδία-Φρανς-Κοντέ. Συνορεύει προς τα βόρεια με το νομό Βοζ της Λωρραίνης, ανατολικά με το Έδαφος του Μπελφόρ, στα νότια με τους νομούς Ντουμπ και Ζυρά, στα νοτιοδυτικά με το νομό Κοτ-ντ'Ορ, και στα βορειοδυτικά με το νομό Ωτ-Μαρν. Έχει πρωτεύουσα τη Βεζούλ, που βρίσκεται 313,42 χιλιόμετρα νοτιοανατολικά του Παρισιού, κατ'ευθεία γραμμή. Ο νομός έχει έκταση 5.360 τετραγωνικά χιλιόμετρα.
Το βόρειο τμήμα του νομού καταλαμβάνεται από τους νότιους πρόποδες των Βοσγίων. Από τα όρη αυτά πηγάζει ο ποταμός Σον, ο οποίος διασχίζει τον νομό προς νοτιοδυτική κατεύθυνση και έδωσε στο νομό την ονομασία του.
Ιστορία
Ο νομός Ωτ-Σον αποτελούσε έδαφος της κομητείας της Βουργουνδίας, η οποία αφού προσαρτήθηκε διαδοχικά από την Αγία Ρωμαϊκή Αυτοκρατορία, το δουκάτο της Βουργουνδίας και τις Βουργουνδικές Κάτω Χώρες, έγινε γαλλική επαρχία το 1678, την εποχή του Λουδοβίκου ΙΔ', με τη συνθήκη του Ναϊμέχεν (1678-79).
Ο νομός δημιουργήθηκε κατά τη διάρκεια της Γαλλικής Επανάσταση ς με το νόμο της 22ας Δεκεμβρίου 1789, από τμήμα της επαρχίας Φρανς-Κοντέ.
Μετά τη νίκη των συμμάχων στη μάχη του Βατερλώ (18 Ιουνίου 1815), ο νομός κατελήφθη από τα αυστριακά στρατεύματα από τον Ιούνιο του 1815 έως το Νοέμβριο του 1818.
Την 1η Ιανουαρίου 2016 η περιοχή Φρανς-Κοντέ, στην οποία ανήκε ο νομός, συνενώθηκε με την περιοχή της Βουργουνδίας και αποτέλεσαν τη νέα διοικητική περιοχή Βουργουνδία-Φρανς-Κοντέ.
Πόλεις
Οι μεγαλύτερες πόλεις του νομού Ωτ-Σον είναι:
Οικονομία
μικρογραφία|Μορμπιέ (τυρί) Στις αρχές του 19ου αιώνα η περιοχή ήταν μία από τις δέκα πιο βιομηχανικές στη Γαλλία. Το οικονομικό παρελθόν της χαρακτηρίστηκε επίσης από τα ορυχεία άνθρακα του Ρονσάν. Πολλές από τις παλιές βιομηχανίες ανήκουν πλέον στην ιστορική κληρονομιά της περιοχής. Ο νομός Ωτ-Σον κατάφερε να διατηρήσει μερικές από τις διάφορες τεχνικές της, όπως η δημιουργία δαντέλας στη Λυξέιγ, η κατασκευή κρυστάλλινων ειδών στο Πασαβάν-λα-Ροσέρ.
Οικονομική δραστηριότητα:
Εξωτερικοί σύνδεσμοι
Κατηγορία:Νομοί της Βουργουνδίας-Φρανς-Κοντέ Κατηγορία:Νομοί της Γαλλίας
Άανα
Η Άανα (Σαμόα: A'ana) είναι ένα διαμέρισμα του νησιού Ουπόλου των νησιών Σαμόα. Έχει έκταση 193 τ.χλμ. και πληθυσμό 20.167 κατοίκων (2001). Πρωτεύουσα είναι η Λεουλουμοέγκα.
thumb|right|300px|Η Παραλία της [[Λεφάγκα 'Πίσω στον Παράδεισο', 2009]]
Γεωγραφία
Η Α'άνα βρίσκεται κεντρικά των Σαμόα και δυτικά του Ουπόλου. Συνορεύει στα δυτικά με την Αϊγκα-ι-λε-Τάι και στα ανατολικά με την Τουαμασάγκα και στα νοτιοανατολικά με την Γκαγλκάεμαουγκα.
Παραπομπές
Κατηγορία:Διαμερίσματα των Σαμόα Κατηγορία:Άανα